Testas

Ką sužinojau apie Lietuvos aklųjų ir silpnaregių sąjungą?

1. LASS teisinė forma yra...

a) ...sąjunga; 

b) ...asociacija; 

c) ...draugija; 

d) ...organizacija. 

2. Aukščiausias LASS valdymo organas yra...

a) LASS pirmininkas; 

b) LASS centro taryba; 

c) LASS Suvažiavimas; 

d) visuotinis LASS narių susirinkimas. 

3. Kiek LASS turi rajonų / miestų filialų? 

a) 46; 

b) 50; 

c) 48; 

d) 44. 

4. Kiekvienas LASS narys turi teisę: 

a) būti išrinktas į LASS valdymo organus; 

b) gauti informaciją apie LASS veiklą; 

c) gauti iš LASS ar jos narių metodinę, moralinę bei kitokią pagalbą; 

d) turi visas šias išvardintas teises ir dar kelias nepaminėtas. 

5. Kaip per savo daugiau kaip 80-ies metų istoriją NESIVADINO LASS?

a) Lietuvos aklųjų sąjunga; 

b) Lietuvos aklųjų draugija; 

c) Lietuvos aklųjų ir silpnaregių draugija; 

d) Lietuvos akliesiems globoti draugija. 

6. Kokiai organizacijai LASS NEPRIKLAUSO?

a) Lietuvos neįgaliųjų forumui; 

b) Europos aklųjų sąjungai; 

c) Europos neįgaliųjų forumui; 

d) Pasaulio aklųjų sąjungai. 

7. Pažymėkite visus šaltinius, iš kurių LASS gauna lėšų: 

a) Nacionalinė žmonių su negalia socialinės integracijos programa; 

b) patalpų nuoma; 

c) LASS nario mokestis; 

d) parama iš įvairių fondų, verslo įmonių, valstybės institucijų. 

8. Kaip LASS narys (pvz., Janina) gali patekti į LASS centro tarybą? 

a) turi būti aktyvi, nuolat teikti LASS pirmininkui siūlymus apie LASS veiklos efektyvinimą; 

b) iš pradžių Janina turi tapti suvažiavimo delegate; 

c) likus ne mažiau, kaip 45 dienoms iki LASS ataskaitinio-rinkiminio suvažiavimo, ji turi raštu informuoti, kad kelia savo kandidatūrą į LASS centro tarybos narius; 

d) Janinai reikia suburti aktyvią palaikymo komandą ir parašyti savo veiklos programą. 

9. Ką gali LASS rajono ar miesto filialo pirmininkas? (ties kiekvienu punktu pažymėkite, taip ar ne)

a) “spausti” vietos savivaldybę, kad priimtų neregiams palankius sprendimus (T / N); 

b) inicijuoti, kad judriausioje sankryžoje būtų įrengti garsiniai šviesoforai 
(T / N);

c) vadovauti LASS rajono ar miesto filialo tarybai (T / N);

d) reikšti politines pažiūras LASS vardu (T / N);

e) telkti lėšas ir vykdyti projektus (T / N);

f) skatinti regėjimo netekusius vaikus stoti į LASS (T / N); 

g) konsultuoti neregių ir silpnaregių šeimos narius (T / N);

h) organizuoti mėgėjų meno būrelių, kolektyvų veiklą (T / N). 

10. Pažymėkite, kuris iš variantų, pateiktų skliausteliuose, yra teisingas. Europos aklųjų sąjunga: 

a) jungia šalių, kurios yra (Europoje / Europos Sąjungos narės), nacionalines aklųjų organizacijas; 

b) organizuoja Suvažiavimus, kurie šaukiami kas (2 / 3 / 4) metus; 

c) renka nario mokestį, kuris yra (500 / 1000 / 1500) eurų; 

d) jungia (40 / 45 / 50 / 35) šalių nacionalines aklųjų organizacijas. 

